b'\n_START_ARTICLE_\nPengiran Anak Sarah\n_START_SECTION_\nKehidupan Awal\n_START_PARAGRAPH_\nNama asal beliau ialah Dayangku Sarah binti Pengiran Salleh Ab Rahaman dan dilahirkan di Hospital Raja Isteri Pengiran Anak Saleha, Bandar Seri Begawan. Beliau merupakan anak yang ketiga(bongsu) dan satu-satunya anak perempuan bagi pasangan Pengiran Salleh Ab Rahaman Pengiran Haji Damit dan Rinawaty Abdullah (nama asal ialah Suzanne Aeby). Bapa beliau (lahir pada 1 Jun 1950) adalah ahli keluarga diraja yang jauh dan bekerja sebagai ketua pembantu makmal di Bahagian Perkhidmatan Air di Jabatan Kerja Raya. Ibunya (lahir 3 Mac 1954 di Fribourg, Switzerland) adalah seorang jururawat yang bekerja di Hospital Raja Isteri Pengiran Anak Saleha.Ibu bapanya bertemu di United Kingdom pada 1970-an semasa sedang melanjutkan pelajaran._NEWLINE_Pengiran Anak Sarah memasuki St. Andrew\'s School dari tahun 1993 hingga 1998. Kemudian, beliau menyambung pengajiannya di Maktab Sains Paduka Seri Begawan Sultan, dah berjaya untuk lulus peringkat O-level pada tahun 2003. Al-Muhtadee Billah juga merupakan pelajar lepasan untuk kedua-dua sekolah tersebut. Beliau meneruskan pendidikan pra-universiti di kolej yang sama.\n_START_SECTION_\nPerkahwinan dan Anak\n_START_PARAGRAPH_\nPada 9 Mac 2004, ketika masih menuntut di Maktab Sains Paduka Seri Begawan Sultan, beliau berkahwin dengan Duli Yang Teramat Mulia Paduka Seri Pengiran Muda Mahkota Pengiran Muda Haji Al-Muhtadee Billah iaitu seorang Putera Mahkota yang berusia 30 tahun. Majlis perkahwinan yang bergemerlapan dan gilang gemilang itu telah diadakan di Istana Nurul Iman. Majlis ini juga ditakrifkan sebagai "Asian wedding of the year" yang dihadiri oleh orang-orang kenamaan termasuklah anggota keluarga diraja asing dan ketua-ketua kerajaan. Selepas majlis bersanding, pasangan diraja ini telah dibawa dengan kereta open-topped Rolls-Royce yang diselaputi dengan emas dan berjalan di seluruh Bandar Seri Begawan, di mana mereka telah disambut oleh orang ramai di sepanjang jalan._NEWLINE_Pada 17 Mac 2007, baginda telah meluaran anakanda pertama bersama pasangannya iaitu pewaris masa depan, Pengiran Muda Abdul Muntaqim, di Hospital Raja Isteri Pengiran Anak Saleha. Kemudian, beliau bersama pasangannya meraikan keputeraan anak kedua, iaitu seorang puteri yang bernama Pengiran Anak Muneerah Madhul pada 2 Januari 2011. Putera ketiga yang bernama Pengiran Muda Muhammad Aiman diputerakan pada 7 Jun 2015. Pada 5 Oktober 2017. Puteri keempat yang diberi nama yang diputerakan pada 1 Disember 2017.\n_START_SECTION_\nPuteri\n_START_PARAGRAPH_\nBeliau mendaftar di Universiti Brunei Darussalam, di mana beliau telah lulus dengan Kepujian Kelas Pertama pada bulan Oktober 2010 serta menerima Ijazah Sarjana Muda (Sastera) dalam Dasar dan Pentadbiran Awam. Beliau juga adalah seorang ahli kadet tentera di universiti dan penjaring terbanyak dalam pasukan bola jaring di universiti tersebut.'